Rezumatul Studiului 12 - Organizaţia bisericii şi unitatea

1. **CONDUCERE:**
   * **Hristos, capul. Efeseni 5:23**
     + Capul dirijează toate părţile trupului. În plus, fără cap, trupul nu poate trăi.
     + Aşa este biserica lui Hristos. Fără Isus, biserica nu are viaţă, mişcările îi sunt eretice şi lipsite de sens.
     + Pavel, de asemenea, foloseşte exemplul autorităţii soţului ca şi cap al familiei (Efeseni 5:23-27) fiecare credincios trebuie să fie supus autorităţii lui Hristos.
   * **Lideri slujitori. Matei 20:26**
     + În biserică, liderul este pus să slujească celorlalţi şi nu pentru a obţine beneficii de la ei. Nu caută gloria lor, ci binele fiecărui membru al bisericii (1 Petru 5:2-3).
     + Contribuie la unitate când rămân conectaţi la Hristos, reflectând în vieţile lor învăţăturile Lui şi învăţându-i pe ceilalţi (2 Timotei 2:15).
2. **ORGANIZARE:**
   * **Doctrina. Romani 16:17**
     + Acceptarea unui calup de doctrine comune, bazate pe Biblie, este fundamental pentru menţinerea şi întreţinerea unităţii în biserică.
     + Pavel ne-a avertizat că, în vremurile din urmă, „se vor îngrămădi învăţători” care „nu suferă învăţătura sănătoasă”, ci vor îndepărta turma de la calea adevărată (2 Timotei 4:1-4).
     + În aceste zile, când abundă învăţăturile false şi imoralitatea, trebuie să folosim Cuvântul pentru a învăţa, mustra şi îndrepta (2 Timotei 3:16).
   * **Disciplina. Galateni 6:1**
     + Disciplina este necesară pentru unitatea şi puritatea bisericii. Orice disciplină trebuie să se bazeze pe instrucţiunile biblice (Matei 18:15-20; Galateni 6:1-2) ca să caute răscumpărarea celui pierdut:
       1. *Arată dragoste pentru persoană*, deoarece o ajută să îşi înţeleagă comportamentul nepotrivit şi nevoia de a se pocăi.
       2. *Arată dragoste pentru biserică*, deoarece o protejează de pericolul învăţăturilor greşite sau a practicilor nepotrivite.
       3. *Arată dragoste pentru lume*, deoarece permite prezentarea cu precizie a puterii transformatoare a evangheliei.
       4. *Arată dragoste pentru Hristos*, deoarece oferă o mărturie fidelă despre El şi îi protejează reputaţia.
3. **MISIUNE. Matei 28:19.**
   * Misiunea care ne uneşte este să facem ucenici pentru Hristos. Să mergem la cei care nu Îl cunosc încă pe Isus, să îi botezăm şi să îi învăţăm adevărul.
   * La rândul lor, aceşti ucenici vor face noi ucenici, mărind în acest fel marea familie a lui Dumnezeu. O familie unită în aceeaşi misiune: predicarea evangheliei.